ข้อบังคับมหาวิทยาลัยมหิดลข้อบังคับมหาวิทยาลัยมหิดลว่าด้วยเครื่องแบบพนักงานมหาวิทยาลัยพ.ศ. ๒๕๕๑[๑] โดยที่เป็นการสมควรกำหนดเครื่องแบบของพนักงานมหาวิทยาลัยเพื่อความเป็นระเบียบเรียบร้อยเหมาะสมกับงานพิธีต่างๆ ของมหาวิทยาลัยอาศัยอำนาจตามความในมาตรา๒๔ (๒) และมาตรา ๖๗ แห่งพระราชบัญญัติมหาวิทยาลัยมหิดล พ.ศ. ๒๕๕๐สภามหาวิทยาลัยมหิดลในการประชุมครั้งที่ ๔๒๑ เมื่อวันที่ ๑๙ พฤศจิกายน ๒๕๕๑จึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับมหาวิทยาลัยมหิดลว่าด้วยเครื่องแบบพนักงานมหาวิทยาลัยพ.ศ. ๒๕๕๑ข้อ ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ในข้อบังคับนี้พนักงานมหาวิทยาลัย หมายความว่าพนักงานมหาวิทยาลัยมหิดล และหมายความรวมถึงลูกจ้างของมหาวิทยาลัยมหิดลดุมตรามหาวิทยาลัยมหิดล หมายความว่า ดุมโลหะสีทองมีการนำตรามหาวิทยาลัยมหิดลเป็นองค์ประกอบ ตามรูปแบบที่ ๑ แนบท้ายข้อบังคับนี้ลายช่อกันภัยมหิดล หมายความว่าลายบนอินทรธนูที่เป็นรูปช่อดอกและใบกันภัยมหิดลผูกลายกระหวัดเกี่ยวกันตามรูปแบบที่ ๒ แนบท้ายข้อบังคับนี้ข้อ ๔ลักษณะเครื่องแบบพิธีการประเภทเครื่องแบบปกติขาว๔.๑เครื่องแบบชาย ประกอบด้วย(ก) หมวก ให้ใช้หมวกทรงหม้อตาลสีขาวกระบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑ เซนติเมตรมีดุมตรามหาวิทยาลัยมหิดล ทำด้วยโลหะชุบทองขนาดเส้นผ่าศูนย์กลาง ๑.๕ เซนติเมตรติดที่ข้างหมวกข้างละ ๑ ดุม ผ้าพันหมวกเป็นแถบลายถักสีขาว ที่หน้าหมวกติดเครื่องหมายตราประจำพระองค์ทำด้วยโลหะสีทองสูง ๔.๘ เซนติเมตรการสวมหมวกให้สวมในโอกาสอันควร(ข) เสื้อ ให้ใช้เสื้อแบบราชการสีขาวที่แนวสาบอกกลัดดุมตรามหาวิทยาลัยมหิดลขนาดเส้นผ่าศูนย์กลาง ๒.๔ เซนติเมตร ๕ ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้าย(ค) กางเกง ให้ใช้กางเกงขายาวแบบราชการสีขาว ไม่พับปลายขา(ง) เข็มขัด ให้ใช้เข็มขัดหนังสีดำ(จ) รองเท้า ถุงเท้า ให้ใช้รองเท้าหนังหุ้มส้นสีดำ หรือวัตถุเทียมหนังสีดำถุงเท้าสีดำ๔.๒เครื่องแบบหญิง ประกอบด้วย(ก) หมวก ให้ใช้หมวกแก๊ปทรงอ่อนพับปีกสีขาว ผ้าพันหมวกเป็นแถบลายถักสีขาวที่หน้าหมวกติดเครื่องหมายตราประจำพระองค์ ทำด้วยโลหะสีทองสูง ๔.๘ เซนติเมตรการสวมหมวกให้สวมในโอกาสอันควร(ข) เสื้อ ให้ใช้เสื้อแบบข้าราชการสตรีสีขาวแบบคอแหลม แขนยาวถึงข้อมือมีตะเข็บหลัง๔ ตะเข็บ ที่แนวสาบอกกลัดดุมตรามหาวิทยาลัยมหิดล ขนาดเส้นผ่าศูนย์กลาง ๒ เซนติเมตร๓ ดุม มีกระเป๋าล่าง ข้างละ ๑ กระเป๋า เป็นกระเป๋าเฉียงเล็กน้อยไม่มีใบปกกระเป๋า ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้าย(ค) กระโปรง ให้ใช้กระโปรงสีขาว ตีเกล็ดด้านหน้า ๒ เกล็ด และด้านหลัง ๒เกล็ด ยาวปิดเข่า ปลายบานเล็กน้อย(ง) รองเท้า ถุงเท้า ให้ใช้รองเท้าหนังหุ้มส้นสีดำหรือวัตถุเทียมหนังสีดำแบบปิดปลายเท้า ไม่มีลวดลาย ส้นสูงไม่เกิน ๑๐ เซนติเมตรถุงเท้ายาวสีเนื้อทั้งนี้เครื่องแบบปกติขาวของพนักงานมหาวิทยาลัยตาม ๔.๑ และ ๔.๒ ให้มีลักษณะตามรูปแบบที่ ๓แนบท้ายข้อบังคับนี้ข้อ ๕เครื่องหมายประดับคอเสื้อ ให้มีเครื่องหมายตราประจำพระองค์ ทำด้วยโลหะสีทองใช้ติดคอเสื้อเครื่องแบบปกติขาวทั้ง ๒ ข้างของพนักงานมหาวิทยาลัย มีลักษณะตามรูปแบบที่๔ แนบท้ายข้อบังคับนี้ข้อ ๖อินทรธนู ให้มีอินทรธนูแข็ง พื้นสักหลาดสีดำ ขนาดกว้าง ๕ เซนติเมตร ยาว ๑๓เซนติเมตร (สำหรับชาย) และกว้าง ๕ เซนติเมตร ยาว ๑๒ เซนติเมตร (สำหรับหญิง)ปลายอินทรธนูมนติดดุมตรามหาวิทยาลัยมหิดลขนาดเล็ก บนอินทรธนูปักดิ้นทองลายช่อกันภัยมหิดลมีลักษณะตามรูปแบบที่๕ แนบท้ายข้อบังคับนี้ และให้ติดอินทรธนูทับเสื้อเหนือบ่าทั้ง ๒ ข้างจากไหล่ไปคอข้อ ๗ลักษณะเครื่องแบบครึ่งยศมีลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงของพนักงานมหาวิทยาลัยชายหรือกระโปรงของพนักงานมหาวิทยาลัยหญิงให้ใช้ผ้าสีดำและให้ผู้ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์ที่ได้รับพระราชทานตามที่ระบุในหมายกำหนดการหรือกำหนดการสำหรับผู้ได้รับพระราชทานเครื่องราชอิสริยาภรณ์ชั้นสายสะพาย ให้ประดับแต่ตราโดยไม่ต้องสวมสายสะพายข้อ ๘ลักษณะเครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศและให้ผู้ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์ที่ได้รับพระราชทานให้สวมสายสะพายร่วมกับเหรียญราชอิสริยาภรณ์ตามที่ระบุในหมายกำหนดการหรือกำหนดการข้อ ๙ให้พนักงานมหาวิทยาลัยแต่งเครื่องแบบปกติครึ่งยศหรือเต็มยศ ในการเข้าร่วมงานพระราชพิธี รัฐพิธี หรือพิธีตามที่ระบุในหมายกำหนดการ หรือกำหนดการ และในโอกาสอื่น ๆตามคำสั่งมหาวิทยาลัยมหิดล หรือประกาศนัดหมายข้อ ๑๐ให้อธิการบดีเป็นผู้รักษาการตามข้อบังคับนี้ประกาศ ณ วันที่ ๑๙พฤศจิกายน พ.ศ. ๒๕๕๑วิจารณ์ พานิชนายกสภามหาวิทยาลัยมหิดล[เอกสารแนบท้าย]๑.แนบท้าย ข้อบังคับมหาวิทยาลัยมหิดลว่าด้วย เครื่องแบบพนักงานมหาวิทยาลัย พ.ศ. ๒๕๕๑(ดูข้อมูลจากภาพกฎหมาย)วิภา/ผู้จัดทำ๑๕ มีนาคม ๒๕๕๔วิชชุดา/ผู้ตรวจ๒๐ มิถุนายน ๒๕๕๔[๑] ราชกิจจานุเบกษา เล่ม ๑๒๖/ตอนพิเศษ ๑๖ ง/หน้า ๓๐/๓๐ มกราคม ๒๕๕๒